2. klase

Tēma: Karjera

2. nodarbība - Vai ir tādi darbi, kas paredzēti zēniem, un darbi, kas paredzēti meitenēm?

**Nodarbības atsegums**

**Nodarbībā sasniedzamie rezultāti**

***Skolēnam veidojas priekšstats par to,***

* kas ir stereotipi;
* kā stereotipi ietekmē karjeras izvēli.

***Skolēnam sāk veidoties morālais ieradums***

* cienīt citu cilvēku darbu;
* pieņemt atšķirīgu viedokli;
* pamatot savu viedokli.

**Atslēgvārdi:** dzimums, stereotipi, pārvarēt, šķēršļi.

**Nodarbībā aplūkotās vērtības un tikumi**

|  |  |  |
| --- | --- | --- |
|  | No Pamatizglītības standarta | Papildus no programmas “e-TAP” |
| Vērtības | Brīvība, darbs, Latvijas valsts | Atbildība, patiesība, harmonija |
| Tikumi | Atbildība, taisnīgums, drosme, gudrība, tolerance | Zinātkāre, pašiedziļināšanās, kritiskā spriestspēja, apņēmīgums |

**Mācību materiāli:**

* PowerPoint prezentācija.
* Darba lapa “S*tereotipi”* (1. materiāls)*.*

**Atslēgas jautājumi:**

1. Vai ir vīriešu un sieviešu darbi? Kāpēc?
2. Vai ir tādi darbi, kas parasti tiek uzskatīti par vairāk piemērotiem zēniem vai meitenēm?
3. Kas ir stereotips? Kā tas ietekmē darba izvēli?

Mācību aktivitātes

Ierosme. Patiesība vai meli (ieteicamais laiks 5 min.)

**[2. slaids]** Izlasiet apgalvojumus un aiciniet bērnus noteikt, kurš no tiem ir patiess, kurš nepatiess!

Mudiniet viņus pamatot savu izvēli! Paskaidrojiet vai mudiniet bērnus paskaidrot, kāpēc nepatiesie apgalvojumi ir nepatiesi!

**1. aktivitāte. Darbi zēniem un darbi meitenēm (ieteicamais laiks 10 min.)**

**[3. slaids]** Parādiet attēlus ar stereotipiskiem vīriešu un sieviešu darbiem!

**Diskusija**

* Kādas profesijas redzamas attēlos? Vai šajos attēlos ir kaut kas citāds?
* Kāpēc, tavuprāt, daži darbi tiek uzskatīti par “vīriešu” un “sieviešu” darbiem?
* Paskaidrojiet vārda “stereotipi” nozīmi! Jūs varat izmantot šo definīciju: stereotips ir daudzu cilvēku ideja vai pārliecība par kādu lietu vai cilvēku grupu, kura balstīta uz šo cilvēku vai lietu ārējo izskatu un kura var būt patiesa, nepatiesa vai tikai daļēji patiesa.

Kolēģu komentāri:

“Plānoju saistībā ar latviešu valodas nodarbību, kurā runājām par īpašības vārdiem, līdz ar to secinājām, ka ir īpašības, ko sevī var attīstīt gan zēni, gan meitenes. 2. klasei “stereotipi” ir svešvārds, bija nepieciešamība pēc skaidrojuma.”

**[4. slaids**]. Izvēle : **(ieteicamais laiks 10 min.)**

1. Visa klase kopā aizpildiet vīriešu un sieviešu siluetus ar stereotipiem, arī domājot par darbu!
2. Katrs individuāli strādā darba lapā (*1. materiāls*) “Stereotipi”.

Pēc aizpildīšanas saruna:

* Kāpēc stereotipi pastāv?
* Kā, tavuprāt, tie ietekmē cilvēkus, piemēram, zēnus, kas vēlas kļūt par medicīnas māsām, meitenes, kuras vēlas kļūt par ugunsdzēsējām?
* Kā mēs varam stereotipus mazināt?

2. aktivitāte. Vienādojums ar nezināmajiem (ieteicamais laiks 10 min.)

**[5. slaids]** Saruna par sievieti, kam bija jāpārvar dzimumu stereotipi, lai dabūtu darbu, kas viņai patīk. Prezentācijā aplūkojiet informāciju par Katrīnu Džonsoni.

* Kādus šķēršļus viņa ir pārvarējusi?
* Kādi tikumi viņai piemīt?
* Ko mēs varam no viņas mācīties?

Jūs varat arī aplūkot kampaņas par profesionālo daudzveidību, piemēram, SIF projektu “Spēj viņa = spēj viņš” (<https://skaties.lv/zinas/latvija/sabiedriba/spej-vins-spej-vina-ar-kampanu-latvija-uzsak-cinu-pret-dzimumu-stereotipiem/>), VIAA bukletu “Vienlīdzīgas karjeras iespējas sievietēm un vīriešiem” (<http://viaa.gov.lv/library/files/original/VIAA_infolapa_210x297mm_WEB.pdf>) vai arī šādus rakstus: <https://ir.lv/2019/03/08/sievietes-un-viriesi-biznesa-ir-vienlidzigi/>, <https://forbes.lv/lv/top-50-veiksmigakas-biznesa-sievietes>

Kolēģu komentāri:

“Izmantoju “<https://www.parprof.lv> ; pārrunājām vairāk piemēru par profesiju stereotipiem, piemēram, vai pirmsskolas izglītības iestādē vīrietis var būt audzinātājs (nupat aktuāla informācija), vai autobusa šoferis var būt sieviete, vai armijas komandiere var būt sieviete (bērni dalījās savā pieredzē, jo mamma ir komandiere).”

**Kopīgā noslēguma apspriede. Faktu meklēšana (ieteicamais laiks 5 min.)**

**[6. slaids]** Visi kopā izveidojiet īsu aptauju, ko bērni var izmantot, lai atrastu plašāku informāciju par ģimenes/kopienas locekļu karjeru.

Kolēģu komentāri:

“Beigās piedāvāju veikt savu ģimenes locekļu aptauju par to, kāpēc viņi izvēlējās savu profesiju un vai tā palikusi tā pati vai arī mainīta dzīves laikā.”